
MBI KËRKESËN PËR MIRATIM TË TABELAVE TË KLASIFIKIMIT TË PERSONELIT DHE STRUKTURËS SË PAGAVE PËR PUNONJËSIT E “CEZ SHPËRNDARJE” SHA 
(NË ADMINISTRIM TË PËRKOHSHËM)

Në mbështetje të nenit 8 pika 2 dhe 9 të ligjit nr. 9072, datë 22.5.2003 “Për sektorin e energjisë elektrike”, të ndryshuar, vendimin nr. 5, datë 21.1.2013 “Për vendosjen e shoqërisë “CEZ Shpërndarje” sh.a., në administrim të përkohshëm dhe emërimin e administratorit të shoqërisë “CEZ Shpërndarje” sh.a., në zbatim të vendimit të Bordit të Komisionerëve të ERE nr. 4, datë 21 janar 2013 “Për heqjen e licencave për aktivitetin e shpërndarjes së energjisë elektrike dhe aktivitetit të furnizimit publik me pakicë të energjisë elektrike të shoqërisë “CEZ Shpërndarje” sh.a.”, rregullores “Për procedurat e emërimit të administratorit dhe kompetencat e tij”, miratuar me vendimin nr. 1, datë 10.1.2013, Bordi i Komisionerëve të ERE-s në mbledhjen e tij të datës 18.2.2013, pasi shqyrtoi relacionin e drejtorive teknike të ERE-s 

Vendosi:

1. Miratimin e klasifikimit të personelit dhe strukturës së pagave për punonjësit e shoqërisë “CEZ Shpërndarje” (bashkëlidhur).
2. Deri në saktësimin e detyrimeve që “CEZ Shpërndarje” ka ndaj palëve të treta, fondi i pagave mos të tejkalojë realizimin faktik të vitit 2012.
Ky vendim hyn në fuqi menjëherë. 
Ky vendim botohet në Fletoren Zyrtare.

KRYETARI
Sokol Ramadani

STRUKTURA E “CEZ SHPËRNDARJE”

1. Administratori
2. Kabineti
- Sekretaria
- Këshilltarët
- Marrëdhëniet me Publikun
3. Njësia e Tregtimit të Energjisë
4. Departamenti i Shpërndarjes
Dispeçeria Qendrore
- Drejtoria e Menaxhimit të Rrjetit
- Sektori TM/TU
- Sektori TL/Nënstacion
• Drejtoria e Planifikimit, Zhvillimit, Projektimit dhe Standardizimit
Sektori i Analizës së të Dhënave
Sektori i Projektimit
• Drejtoria e Asistencës Teknike Matja, verifikim/kolaudim
- Me drejtoritë e tjera
- Me privatë
- Me të tretët
• Drejtoria e Llogaritjes dhe Analizës së Humbjeve
- Humbjet TL/Nënstacion
- Humbjet TM/TU
- Drejtoria e Riparimit të Transformatorëve dhe Likuidimit të Avarive
- Drejtoria e Sigurisë në Punë, Shëndeti dhe Ambienti
5. Departamenti i Shitjeve dhe Arkëtimeve
• Drejtoria e Faturimit
- Billingu
- Menaxhimi i Humbjeve
- Menaxhimi i Shitblerjes së Energjisë
- Stafi Qendror
- Specialistët Rajonalë
• Drejtoria e Arkëtimeve
- Menaxhimi i Debisë
- Menaxhimi i Arkave
- Stafi Qendror
- Specialistët Rajonalë
• Drejtoria e Marrëdhënieve me Klientët
- Kujdesi ndaj Klientit (zyrat e ankesave, verifikuese)
- Merketingu
- Stafi Qendror dhe Specialistët
• Drejtoria e Asistencës Teknike
- Menaxhimi i Lidhjeve të Reja (TM/TU)
- Menaxhimi i Matjes (TM,TU)
6. Departamenti i Administrimit të Përgjithshëm
• Drejtoria e Burimeve Njerëzore
- Sektori i Menaxhimit të Burimeve Njerëzore
- Sektori i Administrimit të Personelit (pagat)
• Drejtoria Ligjore
- Njësia e Pasurive të Paluajtshme
- Stafi Qendror
- Specialistët Rajonalë
• Drejtoria e Shërbimeve Mbështetëse
- Njësia e Prokurimit
- Sektori i Shërbimeve të Brendshme
- Protokoll/arkiv
• Drejtoria e Teknologjisë dhe Informacionit
- Sektori i Menaxhimit të Sistemeve (Billing, Financë etj.)
- Njësia e Mirëmbajtjes Rrjetit/Pajisjet
7. Departamenti Ekonomik
• Drejtoria e Kontabilitetit
- Stafi Qendror
- Specialistët Rajonalë
- Drejtoria e Financës
- Stafi Qendror
- Specialistët Rajonalë
- Drejtoria e Planifikimit të Kontrollit
- Stafi Qendror
- Specialistët Rajonalë
- Drejtoria e Logjistikës
- Stafi Qendror
- Specialistët Rajonalë
8. Drejtoritë rajonale:
Tiranë, Durrës, Fier, Elbasan, Korçë, Shkodër, Burrel, Berat, Gjirokastër, Njësia Kukës
9. Drejtoritë e Tensionit të Lartë
(Fier, Elbasan, Burrel dhe Tiranë)





PËRGJEGJËSITË DHE DETYRAT KRYESORE TË NJËSIVE ORGANIZATIVE TË
“CEZ SHPËRNDARJE” SHA

1. Administratori
Mbështetur në vendimin nr. 1, datë 10.1.2013 “Mbi procedurat e emërimit të administratorit dhe kompetencat e tij” në zbatim të nenit 18 pika 4/c të ligjit nr. 9072, datë 22.5.2003 “Për sektorin e energjisë elektrike”.
Gjatë ushtrimit të rolit të tij hyn në marrëdhënie me organet e kompanisë dhe me institucionet ekonomiko-politiko, sociale referuese. Detyrat dhe kompetencat e administratorit përcaktohen në bazë të legjislacionit për shoqëritë tregtare dhe rregullores. 
Kabineti
- Mbështet administratorin me përgatitjen e materialeve dhe kushteve të nevojshme për zhvillimin normal të punës së tij.
- Kujdeset për marrëdhëniet me institucionet dhe organizma të tjerë, mediat dhe publikun.
- Përgatit materialet e administratorit për qëllim të raportit në organet mbikëqyrëse të shoqërisë (ERE).
- Kujdeset për marrëdhëniet me institucionet dhe organizmat e tjerë të vendit apo të jashtme.
- Mbikëqyr aktivitetin e departamenteve, drejtorive rajonale dhe Drejtorisë së Tensioneve të Larta në përmbushjen e objektivave dhe detyrave të përcaktuara nga administratori.
Përgjegjësitë kryesore:
2. Sekretaria
- Trajtimi i problemeve të Sekretarisë.
- Përgatitja e përgjegjësive të postës së administratorit, kur nevojitet.
- Asistimi i administratorit për aktivitetet që janë ngarkuar prej tij.
3. Këshilltarët
- Përgatitja e dokumenteve për administratorin.
- Përgatitja e dokumenteve për institucionet e ndryshme të qeverisjes qendrore dhe lokale.
- Përgatitja e vendimeve, urdhrave, udhëzimeve, kur kërkohet nga administratori për çështje të rëndësishme.
- Trajtimi i marrëdhënieve me persona fizikë dhe juridikë, kombëtarë ose të huaj.
- Studimi i tarifave të energjisë bazuar në studimin e kostos së saj dhe parashikimin e kërkesës për energjinë elektrike.
- Mbikëqyrja e procesit të zbatimit të politikave të kompanisë.
4. Marrëdhëniet me publikun
- Monitorimi i marrëdhënieve dhe konsulencë për raportet me median dhe publikun.
- Menaxhimi i raporteve me median.
- Njoftimi i shtypit dhe aktivitetin e gjithanshëm të “CEZ Shpërndarje” sh.a.
- Mbrojta e imazhit publik të kompanisë, replikat me median.
- Përgatitja dhe organizimi i konferencave të shtypit të drejtuesve të “CEZ Shpërndarje” sh.a.
- Koordinimi i bashkëpunimit me mediat, kontaktet e përditshme.
- Informimi i drejtuesve me shtypin e përditshëm.
- Përgatitja e fushatave publicitare për risitë në sektorë të ndryshëm.
- Organizimi i konferencave të shtypit në “CEZ Shpërndarje” dhe rrethe.
5. Njësia e Tregtimit të Energjisë Elektrike
Funksioni i kësaj njësie është argumentimi, zhvillimi, administrimi dhe koordinimi i sigurimit nga importi i energjisë elektrike të nevojshme për mbulimin e humbjeve të rrjetit në sistemin e shpërndarjes, në bazë të modelit të tregut të energjisë elektrike. Planifikimi dhe krijimi i programeve në bazë orare, ditore, javore, mujore dhe vjetore të energjisë elektrike për të mundësuar një furnizim të pandërprerë me import të klientëve tariforë.
- Argumentimi i sasisë së energjisë elektrike të nevojshme për t’u siguruar nëpërmjet procedurave përkatëse të prokurimit, si dhe argumentimi i përzgjedhjes së llojit të procedurave përkatëse të prokurimit për sigurimin e energjisë elektrike.
- Organizimi, administrimi dhe koordinimi i blerjes së energjisë elektrike.
- Koordinimi dhe mbikëqyrja e procedurave të negocimit.
- Komunikimi dhe raportimi me drejtuesit e “CEZ Shpërndarje” mbi ecurinë e procedurave përkatëse lidhur me blerjen e energjisë elektrike.
- Negocimi dhe mbikëqyrja e kontratave për blerjen e energjisë elektrike.
- Përgatitja e programeve ditore dhe orare të importit të energjisë elektrike për OST sh.a. dhe KESH sh.a.
- Ndjekja e ecurisë së pagesave të kryera për shoqëritë furnizuese me energji elektrike.
- Rakordimet e rregullta mujore të importit të energjisë elektrike me OST sh.a.
- Rakordimi i humbjeve me importin e “CEZ Shpërndarjes”, në bashkëpunim me Divizionin e Shitjes.
- Azhurnimi i vazhdueshëm lidhur me çmimet e energjisë elektrike në rajon dhe më gjerë në funksion të procedurave të blerjes.
- Mbajtja e korrespondencës dhe kontakteve me shoqëritë e huaja.
- Informohet mbi ankandet e rajonit dhe ankandin e OST sh.a. për përdorimet e kapaciteteve të transmetimit, gjithashtu, dhe azhurnohet për aktivitetet dhe zhvillimet që ndodhin për kapacitetet e transmetimit.
- Ndjek zbatimin e ligjit “Për sektorin e energjisë elektrike”, modelit të tregut të energjisë elektrike, rregullave të tregut të energjisë elektrike, si dhe të gjitha akteve të tjera nënligjore që prekin këtë njësi.
- Aktivitete të tjera të ngarkuara nga supervizori i drejtpërdrejtë.
6. Departamenti i Shpërndarjes
Përgjegjësitë kryesore:
- Menaxhon dhe koordinon aktivitetin e kontrollit, mirëmbajtjes dhe zhvillimit të impianteve dhe rrjetave të TL-TM-TU, në administrim të “CEZ Shpërndarje” sh.a.
- Menaxhon dhe koordinon aktivitetin e kontrollit teknik të impianteve dhe rrjetave të shpërndarjes së energjisë elektrike.
- Koordinon dhe asiston drejtoritë rajonale dhe drejtoritë e tensionit të lartë, në varësi të “CEZ Shpërndarje” sh.a., për problematikat që kanë karakter teknik.
- Menaxhon aktivitetin e planifikimit dhe zhvillimit të sistemit të shpërndarjes në përputhje me standardet e projektimit.
- Përgatit në bashkëpunim me Departamentin e Shitjes dhe interpreton bilancin energjetik të Kompanisë, mbikëqyr humbjet teknike në impiante dhe rrjetat TL-TM-TU të shoqërisë.
- Menaxhon dhe koordinon aktivitetin e verifikimit dhe të kolaudimit të matjes, planifikon në bashkëpunim me Departamentin e Shitjes nevojat për njësinë matëse dhe sigurimin e tyre.
• Drejtoria e Menaxhimit të Rrjetit
- Siguron monitorimin e parametrave të cilësisë së shërbimit dhe përpunon raporte periodike (ditë/muaj/vite) mbi cilësinë e shërbimit.
- Koordinon aktivitetin e impianteve elektrike në administrim dhe në varësi të “CEZ Shpërndarje” sh.a.
- Menaxhon sistemet e telekontrollit dhe telekomunikimit.
- Përpunon sisteme automatike dhe të kontrollit të rrjeteve.
- Menaxhon rinovimin dhe mirëmbajtjen e rrjeteve shpërndarëse.
• Drejtoria e Planifikimit, Zhvillimit, Projektimit dhe Standardizimit
- Siguron planet shumëvjeçare të zhvillimit dhe të kontrollon realizimin e tyre.

- Në bashkëpunim me drejtoritë rajonale dhe TL kryen studimet e nevojshme për zhvillimin optimal të rrjeteve shpërndarëse.
- Studion, përcakton dhe siguron standardizimin e elementeve dhe pajisjeve të impianteve në administrim të “CEZ Shpërndarje” sh.a.
- Cakton buxhetin për fushën teknike.
- Përgatit ndarjen e buxhetit për drejtoritë rajonale dhe DTL.
- Kontrollon analizën ekonomike-pasurore dhe jep siguri për kontrollin dhe menaxhimin.
- Përmirëson dhe përhap kriteret e projektimit.
- Kujdeset për topografinë dhe kartografinë e territorit.
• Drejtoria e Asistencës Teknike, Matje, Verifikim, Kolaudim
- Menaxhon sistemet e matjes dhe drejton punën e kolaudimit të matësave.
- Kolaudimi i matësave kryen kolaudime të specifikuara të sistemit të matjes, organizon mbledhjen, kontrollin dhe kolaudimin e matësave nga drejtoritë rajonale.
- Kujdeset për shpërndarjen e modaliteteve për përdorimin e materialeve dhe komponentëve të ndërtimit të impianteve TL/TM/TU dhe kontrollon përdorimin e saktë të tyre.
- Kryen kolaudimin e materialeve dhe pajisjeve pranë furnitorëve në përputhje me specifikimet teknike të kontratave përkatëse.
- Merr pjesë në kryerjen e vlerësimit të specifikimeve teknike, të firmave ofertuese.
• Drejtoria e Llogaritjes dhe Analizës së Humbjeve
- Llogaritja e ngarkesave, flukseve të energjisë dhe humbjeve përkatëse.
- Në bazë të analizave përcakton masat e duhura për zbulimin e humbjeve, duke rritur eficencën e rrjetit shpërndarës.
• Drejtoria e Riparimit të Transformatorëve dhe Likuidimit të Avarive
- Në koherencë me direktivat e administratorit të “CEZ Shpërndarje” sh.a. dhe me bashkëpunim me Departamentin e Shpërndarjes, merret me koordinimin nga pikëpamja operative të Nën/st dhe Rrjetit 35 kV, me organizimin sa më të shpejtë të likuidimit të avarive dhe riparimit të transformatorëve.
- Menaxhon mirëmbajtjen e Nën/st dhe Rrjetit 35kV.
- Koordinon në bashkëpunim me DTL ndërhyrjen e shpejtë në rastet e avarive dhe merr masa për eliminimin e tyre.
- Merret me përcaktimin e modaliteteve për përdorimin e materialeve dhe komponentëve të Nën/st, Rrjetit 35kV dhe kontrollon përdorimin e duhur të tyre.
- Studion, përcakton dhe zgjidh në bashkëpunim me DTL fuqizimin e nënstacioneve.
- Merret me riparimin e transformatorëve të dëmtuar.
- Preventivon bazën materiale që nevojitet për riparim.
- Menaxhon dhe monitoron përdorimin e bazës së materialeve të nevojshme për riparimin e
transformatorëve.
- Studion përshtatjet organizative të arrira nga drejtimi sa më i mirë i proceseve.
- Menaxhon dokumentacionin e plotë mbi gjendjen teknike të transformatorëve dhe evidenton lëvizjen e tyre nga jashtë në këtë sektor dhe anasjellas.
• Drejtoria e Sigurisë në Punë, Shëndeti dhe Ambienti
- Drejton, planifikon dhe kontrollon të gjithë punën që bëhet për zbatimin e rregullores së zbatimit teknik në të gjithë organizmat e “CEZ Shpërndarje” sh.a.
- Analizon aksidentet në punë dhe nxjerr konkluzionet përkatëse, si dhe merr masat e duhura për minimizimin e tyre.
- Në bashkëpunim me Drejtorinë e Burimeve Njerëzore projekton dhe kryen ndërhyrjen për trajnimin dhe formimin profesional të punonjësve.
7. Departamenti i Shitjeve dhe Arkëtimeve
Përgjegjësitë kryesore:
- Kujdeset për mbarëvajtjen, rinovimin shpërndarjen dhe përdorimin e legjislacionit dhe dokumentacionit të shitblerjes së energjisë elektrike.
- Koordinon veprimtaritë tregtare blerje-shitje të energjisë elektrike ndërmjet drejtorive rajonale, drejtorive TL dhe OST dhe KESH.
- Merr dhe përpunon informacionin, përcakton nevojat për sigurimin me energji elektrike të
konsumatorëve.
- Përgatit dhe interpreton bilancin përmbledhës kwh dhe lek (Cash-flow) të arkëtimit dhe debive të energjisë.
• Drejtoria e Faturimit
- Përgjegjës për mirëmbajtjen e llogarisë së abonentit.
- Kuadron arkëtimet nga Posta Shqiptare.
- Kontrollon kreditimet nga Posta dhe bankat.
- Monitoron dhe kuadron gjendjet pozitive të tepricave kreditore (saldo) dhe të pagesave të pakredituara.
- Përgatit raportet për mbylljen e fondeve/llogarive bankare.
- Menaxhon leximet me anomali.
- Menaxhon leximet e pakaluara.
- Menaxhon lidhjet e reja në sistem.
- Menaxhon zëvendësimet e matësave, vulave etj.
- Proceson dëm ekonomik, nënfaturimin dhe energjinë e pamatur.
- Menaxhon ndryshmin e të dhënave të abonentit (tarifë, kategori, koeficient etj.).
- Proceson ankesat nga klienti.
- Kontrollet ditore para faturimit.
- Gjeneron strukturën mujore të shitjes, si edhe paketën e raporteve për mbylljen e muajit.
- Kontrollon lëvizjet me kontratat e pezulluara ose të shembura.
- Krijon PDF dhe kontrollon që faturat të jenë në formatin e duhur.
- Koordinon me shtëpinë printuese aktivitetin e printimit dhe shpërndarjen e faturave të energjisë.
- Rakordon me agjentët që shpërndajnë faturën.
- Mirëmban arkivin e shkresave që janë procesuar.
- Menaxhon procesin e faturimit, regjistrimit e leximeve.
• Drejtoria e Arkëtimeve
- Menaxhon procesin e arkëtimeve në të gjitha pikat e arkëtimit të faturës së energjisë elektrike.
- Koordinon marrëdhëniet me të tretët (banka, posta, institucione të tjera) për arkëtimin e faturës së energjisë elektrike.
- Ndjek dhe menaxhon procesin e azhurnimit të pagesave, si dhe regjistrimin e tyre.
- Përpunon informacion lidhur me arkëtimet, interpreton dhe është pjesë e planifikimit të programit të zhvillimit të kompanisë.
- Menaxhon përpunon urdhëresat e udhëzime për mbarëvajtjen e procesit të ndjekjes së debitorëve.
• Drejtoria e Marrëdhënieve me Klientët
• Drejtoria e Asistencës Teknike
- Bën verifikim e sistemit të matjes me konsumatorët e “CEZ Shpërndarje” sh.a. dhe ndjek ndërhyrjet për përmirësimin e tyre.
- Planifikon nevojat për përmirësimin e sistemit të matjes.
- Mban kontakte të drejtpërdrejta me ERE-n për probleme të ndryshme.
8. Departamenti i Administrimit të Përgjithshëm

- Menaxhon shërbimet që janë në mbështetje të realizimit të akteve të shpërndarjes dhe të furnizimit me energji elektrike.
- Mbështet strukturat e shoqërisë me opinione ligjore, ndjek dhe realizon përfaqësimin në gjyq të proceseve gjyqësore në të cilat përfshihet shoqëria.
- Realizon administrimin e burimeve njerëzore konform parashikimeve ligjore dhe nënligjore të marrëdhënieve të punës,
- Mbështet strukturat e tjera me shërbimet mbështetëse (automjete, shërbimet e mirëmbajtjes etj.).
• Drejtoria e Burimeve Njerëzore
Përcakton dhe promovon politikat, planet dhe procedurat për drejtimin dhe zhvillimin e burimeve të “CEZ Shpërndarje” sh.a., mbështet ekipin drejtues të kryejë detyrat e tyre në drejtimin e personelit. Mbështet ndryshimet duke promovuar integrimin dhe përfshirjen e të gjithë punonjësve.
Përgjegjësitë kryesore:
- Merret me administrimin, drejtimin dhe zhvillimin e personelit.
- Kujdeset për raportet me sindikatën, bën interpretimin dhe aplikimin e kontratës kolektive të punës.
- Studion dhe propozon ndryshime organizative, organizon dhe menaxhon manualet e BNJ, përfshirë dhe ndryshimet në strukturë.
- Ideon të gjitha procedurat dhe sistemet për drejtimin e personelit, të cilat kërkohen për marrje në punë, caktimin e detyrave, personat përkatës, përshkrimin e punës dhe vlerësimin, pagesat dhe përfitimet sociale, karrierën dhe planet në vazhdim, trajnimin e personelit dhe planet për zhvillimin e tij, vlerësimin e personelit të tij.
- Përcakton dhe kryen politikat e pagesave të “CEZ Shpërndarje” sh.a. në lidhje me personelin dhe kujdeset për zbatimin e tyre.
- Përcakton dhe drejton strategjitë për marrëdhëniet e punës, si dhe bashkëpunimin me sindikatat.
- Krijon planet vjetore për zhvillimin dhe trajtimin e personelit, të cilat shkojnë në mënyrë të përbashkët me atë të strukturave përkatëse të kompanisë.
- Drejton procesin e administrimit të personelit dhe kryen parashikimet për shpenzimet, si dhe monitoron vazhdimësinë dhe kontrollin e tyre.
- Drejton sistemin e pagesave (rrogat, pensionet dhe përfitimet sociale) në përputhje me politikat e pagave të “CEZ Shpërndaje” sh.a.
- Koordinon punën për politikat e punësimit, si dhe menaxhimin e përfundimit të kontratave të punës së punonjësve.
- Përcakton procesin e përpunimit të të dhënave, si dhe sistemin e mbajtjes së informacionit (të dhënat bazë).
- Administron dosjet personale të punonjësve dhe kujdeset për azhurnimin e tyre në bazë të të dhënave të secilit punonjës.
9. Drejtoria Ligjore
Përgjegjësitë kryesore:
- Ndihmon administratorin e “CEZ Shpërndarje” sh.a. në zhvillimin e aktiviteteve të kompetencës.
- Drejton dokumentacionin juridik të shoqërisë.
- Ndjek dhe drejton konfliktet gjyqësore në të cilat është përfshirë shoqëria.
- Drejton marrëdhëniet me institucionet dhe shoqëritë e tjera.
- Shpjegon dhe shpërndan kuadrin ligjor që i përket organizimit të “CEZ Shpërndarje” sh.a.
- Jep konsulencë në fushën juridike për strukturat përkatëse të kompanisë.
- Përpilon kontrata dhe marrëveshjet e nënshkruara nga shoqëria me subjektet e treta.
- Mbledh dhe përpunon evidencat e konflikteve gjyqësore dhe kallëzimeve penale.
- Përfaqëson pranë gjykatës në të gjitha shkallët e gjykimit, çështjet gjyqësore që i përkasin shoqërisë.
- Ndjekin korrespodencat e përditshme.
- Në koherencë me direktivat e administratorit të “CEZ Shpërndarje” sh.a. plotëson në kohë procedurat ligjore të akteve për realizimin e shpronësimeve.
- Plotëson në kohë procedurat e akteve ligjore për regjistrimin e të gjitha pasurive të paluajtshme që kanë në administrim “CEZ Shpërndarje” sh.a.
10. Drejtoria e Shërbimeve Mbështetëse
Përgjegjësitë kryesore:
- Nxjerr urdhrat dhe ndjek procedurat, sipas ligjit, për blerjet e vogla, në lidhje me sigurimin e bazës materiale të nevojshme për pullën e stafit të “CEZ Shpërndarje” sh.a.
- Menaxhon shërbimin e ruajtjes së objektit.
- Menaxhon të gjitha mjetet e transportit të stafit qendror të “CEZ Shpërndarje”.
- Brenda afateve të përcaktuara në rregullat e prokurimit publik, harton regjistrin vjetor të parashikimit të prokurimeve, në bazë të programeve të dërguara nga departamentet e tjera.
- Ndjek procedurat e prokurimit të nevojshëm sipas kërkesave të specifikuara (specifikimet teknike të departamenteve të tjera), mbështetur në legjislacionin në fuqi.
- Parapërgatit dokumentacionin për çdo procedurë prokurimi dhe e menaxhon atë deri në nënshkrimin e kontratës.
- Gjatë vitit kalendarik brenda afateve të përcaktuara në rregullat e prokurimit publik, dhe në bazë të të dhënave të dërguara nga departamentet, përgatit dhe dërgon në Agjencinë e Prokurimit Publik, regjistrin e realizimit të prokurimeve publike së bashku me ndryshimet.
- Menaxhon kancelaritë pajisjet për të gjithë selinë e stafit qendror.
- Përgatit materialet për blerjen/ose riparimin e mjeteve kancelarike, bojërave, pajisjeve etj.
- Menaxhon problematikën që lidhet me sigurinë e objektit.
- Menaxhon shërbimet e pastrimit të centralit telefonik.
- Drejton protokollin e “CEZ Shpërndarje” sh.a.
- Administron dhe ruan dokumentet e depozituara.
- Administron dhe merret me arkivin e “CEZ Shpërndarje” sh.a.
11. Drejtoria e Teknologjisë dhe Informacionit
Përgjegjësitë kryesore:
- Sipas udhëzimeve dhe programeve të autorizuara nga administratori i “CEZ Shpërndarje” sh.a., kujdeset për zhvillimin e rrjetit informatik të “CEZ Shpërndarje” sh.a. dhe të nevojave të digjitalizimit.
- Menaxhon nevojat për pajisje dhe instrumente informatike, duke u kujdesur për blerjen e tyre (përgatitja e specifikimeve teknike).
- Përgjigjet për administrimin dhe zhvillimin e sistemeve informatike në funksion të një
administrimi elektronik të informacionit.
- Planifikon dhe menaxhon projektet që lidhen me teknologjinë e informacionit.
12. Departamenti Ekonomik
Sigurimi dhe menaxhimi i burimeve financiare dhe i materialeve të nevojshme për të mundësuar që “CEZ Shpërndarje” sh.a. të arrijë objektivat e saj, ndërkohë që përmbush buxhetin, politikat dhe strategjitë e përcaktuara, duke siguruar që informacioni i brendshëm dhe i jashtëm të jetë korrekt, si dhe vlerëson fizibilitetin e veprimeve dhe efektet e tyre.
Përgjegjësitë kryesore:
- Menaxhon burimet financiare të “CEZ Shpërndarje” sh.a.
- Përcakton politikën e kontabilitetit të “CEZ Shpërndarje” sh.a.
- Përgatit planet, programet, buxhetin ekonomik-financiar afatshkurtër, afatmesëm, afatgjatë.

- Në bashkëpunim me departamentet e tjera harton planin e bazës materiale të “CEZ Shpërndarje” sh.a.
• Sektori i Kontabilitetit
- Përcakton politikën e kontabilitetit për “CEZ Shpërndarje” sh.a.
- Menaxhon përgatitjen e pasqyrave financiare në nivel sistemi energjetik.
- Koordinon veprimet me të tretet, nëpërmjet bashkëpunimit me drejtoritë rajonale, që kanë të bëjnë me detyrimet ndaj shtetit, si tatime dhe taksa etj.
• Sektori i Financës
- Menaxhon burimet financiare të “CEZ Shpërndarje” sh.a.
- Menaxhon raportet me bankat dhe institucionet e tjera financiare.
- Menaxhon projektimin e fluksit të arkës, për çdo drejtori rajonale.
- Menaxhon kreditë financiare direkte dhe nëpërmjet Ministrisë së Financave, me komunitetin e donatorëve.
• Sektori i Planifikimit dhe Kontrollit
- Përgatit planet, programet dhe buxhetin ekonomik-financiar afatshkurtër, afatgjatë, afatmesëm.
- Monitoron, kontrollon, raporton për realizimin e planeve të miratuara dhe planit të investimeve.
- Raporton të dhëna të ndryshme periodike tekniko-financiare.
• Sektori Logjistik
- Në bashkëpunim me departamentet e tjera, harton planin e bazës materiale të “CEZ Shpërndarje” sh.a.
- Merr masat e duhura dhe përgjigjet për administrimin e bazës materiale dhe shërbimeve të
tjera të nevojshme.
- Kontrollon vazhdimisht gjendjen e materialeve në magazinat e drejtorive rajonale dhe lëshon autorizimet përkatëse për lëvizjet e tyre sipas nevojave.
- Përgjigjet për dokumentacionin e magazinave dhe kryen inventarin fizik mbi to.
- Kontrollon vazhdimisht gjendjen materiale në magazinat e drejtorive rajonale dhe lëshon
autorizime
• Drejtoritë rajonale
- Realizojnë në bazë funksionet e Departamentit të Shpërndarjes, Departamentit të Shitjes.
- Sigurojnë marrjen e masave teknike, organizative për sigurimin e furnizimit me energji elektrike të konsumatorëve në njësitë administrative që shtrihen rajonet që ata drejtojnë.
- Sigurojnë marrjen e masave teknike e organizative për mirëmbajtjen dhe rregullimin e defekteve që konstatohen në rrjetin e shpërndarjes që shtrihet në rajonet që drejtojnë.
- Realizojnë administrimin e personelit dhe mbikëqyrjen e punës së punonjësve, të cilët ushtrojnë veprimtarinë e tyre në këto rajone.
- Marrin masa teknike e organizative për mbikëqyrjen e uljen e humbjeve teknike e joteknike në rrjetin e shpërndarjes së energjisë elektrike.
- Marrin masa për mbikëqyrjen e procesit të saktësisë së faturimit të konsumatorëve në këto rajone.
- Drejtuesit e drejtorive rajonale raportojnë e përgjigjen tek administratori lidhur me nivelin e humbjeve në rrjet, nivelin e arkëtimeve të energjisë elektrike, procesin e faturimit, rastet defekteve, mirëmbajtjen e rrjetit, si dhe për çdo gjë që ka të bëjë me veprimtarinë e shoqërisë në këto rajone.
• Drejtoritë e Tensionit të Lartë
Përgjegjësitë kryesore:
- Drejton dhe menaxhon aktivitetet e menaxhimit të rrjetit.
- Siguron eliminimin e defekteve dhe anomalive në rrjet.
- Siguron realizimin e planit të remonteve dhe përgatit skemat për furnizimin optimal të konsumatorëve me energji.
- Siguron zbatimin e rregullores së shfrytëzimit dhe të sigurimit teknik nga ana e dispeçerëve.
- Siguron azhurnimin e ndryshimeve të skemave.
- Siguron analizat e avarive.
- Siguron studimin e ngarkesave, si dhe harton planifikimin e rrjetit që ka në vartësi.
- Ndjek me përgjegjësi furnizimin me energji elektrike dhe pa ndërprerje të konsumatorëve dhe siguron qëndrueshmërinë e rrjetit që ka në varësi.
- Ndjek dhe përgatit projektplanin vjetor të remonteve TL dhe TM/TU.
- Ndjek dhe koordinon me OST planin e remonteve, përpilon këtë plan.
- Ndjek dhe dërgon të detajuar për zbatim planin e remonteve TL,TM/TU, Departamenti i Shpërndarjes.
- Ndjek planifikimin e manovrimeve në rrjet (vjetore, mujore, javore, ditore) për realizimin e remonteve dhe ia dërgon për zbatim Dispeçerisë dhe Departamentit të Shpërndarjes.
- Ndjek dhe kontrollon zbatimin e planit të remonteve dhe manovrimeve në bashkëpunim me Departamentin e Shpërndarjes.
- Ndjek dhe përcakton në rastet e remonteve zonat që mbeten pa energji dhe kohëzgjatjen e tyre duke qenë përgjegjës për njoftimin në këtë rast të Zyrës së Komunikimit.
- Ndjek dhe grumbullon të dhënat për rrjetin nga specialisti për analizën dhe zhvillimin e rrjetit dhe përpunon gjithçka nevojitet për perfomancën e rrjetit.
- Ndjek dhe përgatit performancën e rrjetit dhe është përgjegjës për marrëdhëniet me ERE-n për këtë qëllim.
- Koordinon punën e Dispeçerisë dhe të “Operacioneve dhe Mirëmbajtjes” për optizimin e skemave në raste remontesh dhe avarish në rrjet, duke garantuar fuqizimin maksimal të konsumatorëve me energji.
